fr hu hu hu hu hu hu hu hu hu hu fr hu hu hu hu hu fr hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu en hu hu hu en hu hu hu hu hu hu hu hu hu hu hu hu hu hu hu hu hu hu hu hu hu
(1941) tájépítész, vízgazdálkodási szakmérnök, politikus, miniszter
Ligetvári Ferenc (Veszprém, 1941. január 20.) magyar kertépítész, vízgazdálkodási szakmérnök, egyetemi tanár, az MTA doktora. Kutatási területe a mezőgazdasági környezetalakítás, a mezőgazdasági vízgazdálkodás, valamint a természet és a társadalom összhangját befolyásoló technológiák, törvényi szabályozások és ellentmondások. 1994 és 2000 között a Kossuth Lajos Tudományegyetem Mezőgazdasági Főiskolai Kar főigazgatója, 2000. június és november között környezetvédelmi miniszter. 2004 és 2006 között a Szent István Egyetem rektorhelyettese.
1941. január 20. (81 éves)
környezetvédelmi miniszter (2000. június 20. – 2000. november 30.)
Kertészeti és Szőlészeti Főiskola (–1966)
A Magyar Köztársaság Környezetvédelmi minisztere
2000. június 20. – 2000. november 30.
1959-ben érettségizett, majd az Általános Épülettervező Vállalat mélyépítési tervezőjeként dolgozott. 1961-ben kezdte meg főiskolai tanulmányait a Kertészeti és Szőlészeti Főiskola kertépítészeti szakán, ahol 1966-ban szerzett kertépítészeti diplomát. 1970 és 1973 között a Budapesti Műszaki Egyetemen tanult és szerzett mezőgazdasági vízgazdálkodási szakmérnöki képesítést. Kertépítészeti diplomájának megszerzése után a Keszthelyi Agrártudományi Főiskola termelésfejlesztési intézetében kapott tudományos segédmunkatársi állást. 1969-ben a Kertészeti és Élelmiszeripari Egyetem tanársegéde lett, később megkapta adjunktusi, illetve egyetemi docensi megbízását is. Az egyetemen 1987-ig dolgozott, ekkor a keszthelyi Pannon Agrártudományi Egyetem (Georgikon) Mezőgazdaságtudományi Karán kapott tanszékvezetői kinevezést egyetemi docensi beosztásban.
1994-ben átment a Kossuth Lajos Tudományegyetem (2000-től Debreceni Egyetem) szarvasi Mezőgazdasági Főiskolai Karára, ahol a kar főigazgatójává nevezték ki. 1996-ban megkapta egyetemi tanári kinevezését. 2000-ben az önállóvá vált szarvasi Tessedik Sámuel Főiskola környezetgazdálkodási tanszékén lett egyetemi tanár. 2003-tól a gödöllői Szent István Egyetemen oktat, előbb 2004-ig a Gazdaságtudományi Kar agrár- és regionális gazdaságtani intézetében, majd ezt követően a Mezőgazdasági és Környezettudományi Kar vízgazdálkodási és meliorációs tanszékén tanít, 2006-ig tanszékvezetőként. 2004 és 2006 között az egyetem egyik rektorhelyettese volt. 2011-ben professor emeritusszá avatták.
1984-ben védte meg egyetemi doktori, illetve a mezőgazdasági tudományok kandidátusi, 1996-ban akadémiai doktori értekezését. 2001-ben habilitált a Szent István Egyetemen. Az MTA Mezőgazdasági Vízgazdálkodási Bizottságának lett tagja. A bizottságnak 1996 és 2002 között alelnöke, majd 2008-ig elnöke volt. Emellett 1999 és 2002 között a Nemzetközi Öntözési és Vízrendezési Szövetség alelnöke volt. 2008-ban a Természetvédelmi Világalap elnökségi tagja. 1998 és 2000 között az Új Magyar Vidék című folyóirat szerkesztőbizottságának elnöke volt.
Tudományos munkája mellett közéleti szerepet is vállalt. 1989-ben a Magyar Szocialista Párt alapító tagja és keszthelyi alelnöke volt, de 1992-ben kilépett a pártból. Később a Független Kisgazdapárt szakértője volt, 2000 júniusában a párt jelölte az első Orbán-kormányban környezetvédelmi miniszternek Pepó Pál helyére. A kormányban vitát kavart egykori szerepvállalása az MSZP-ben, valamint konfliktusba keveredett Torgyán József kisgazda pártelnökkel, emiatt négy hónappal később felmentették tisztségéből. Turi-Kovács Béla követte ezen a poszton.
az Ukrán Tudományos Akadémia tiszteletbeli doktora (2000)
Cseppenkénti öntözés hatása a szőlőre (1987)
Táj- és kertépítészeti vízgazdálkodás (1988)
Management of farm irrigation systems (társszerző, 1990)
Novel method for scheduling irrigation in maze (1992)
Növények vízellátása vízpotenciál és -stressz alapján (1993)
Földméréstan és térképészeti alapismeretek (szerk., 1998)
Környezetünk és védelme (1999–2000)
Irrigation water management transfer in countries with transition economy (2005)
Felmelegedés és vizeink (2006)
Internet alapú öntözésvezérlés (2006)
Ligetvári Ferenc. In MTI Ki kicsoda 2009. Főszerk. Hermann Péter. Budapest: Magyar Távirati Iroda Zrt. 2008. 683. o.
Életrajz a Szent István Egyetem újságjában, VI. évf., 7. szám
Adatlap az Országos Doktori Tanács oldalán
Publikációs lista a Magyar Tudományos Művek Tárában[halott link]
Felmentik Ligetvári Ferencet, origo.hu, 2000. november 9.
A lap eredeti címe: „https://hu.wikipedia.org/w/index.php?title=Ligetvári_Ferenc&oldid=22452622”
A lap szerkesztési előzményeinek megtekintése.
A lap utolsó módosítása: 2020. április 7., 23:06
A lap szövege CC BY-SA 3.0 alatt érhető el, ha nincs külön jelölve.